
I. 


De  Othone. 

Apud  Tacitum  (hist.  lib.  I c.  90)  legimus,  Othonem  die 
14  Martii  Roma  ad  bellum  profectum  esse,  Suetonius  autem 
(vit.  Oth.  c.  8) J)  imperatorem  die  24  Mart.  ex  urbe  disces- 
sisse tradit. 

Hic  oritur  quaestio,  utrum  Tacito  an  Suetonio  fidem 
habeamus. 

Atque  omnes  fere  et  ii  viri  docti* 2  3)  Tacitum  secuti  con- 
sentiunt, Othonem  die  14  Mart.  vel  paucis  diebus  post  Roma 
profectum  esse,  cuius  rei  Bonnet  quoque  argumentorum  mo- 
menta in  medium  protulit.3) 

Krauss4)  autem,  qui  illum  diem  in  dubium  revocaverit 
et  Suetonio  credens  Othonis  profectionem  die  24  Mart.  fac- 
tam esse  existimet,  ut  hoc  loco  denuo  hanc  rem  attingam,  facit.. 
Cuius  ut  sententiam  refellam,  hoc  firmissimum  afferri  videtur, 
quod  a ratione  temporum  petitur. 

‘)  die,  quo  cultores  deum  Matris  lamentari  et  plangere  incipiunt  i. 
e.  die  24  Mart. 

2)  Tillemont,  Histoire  des  empereurs  etc.  Paris  1720  Tom.  I pg.  S74. 
Peter,  Romische  Geschichte  1867.  Bd.  III 2 pg.  22 ; Beckurts,  Zur  Quellen- 
kritik  des  Tacitus,  Sueton  und  Cassius  Dio  etc.  Braunschweig  1880  pg.  63. 

3)  Bonneti  argumentationis  nullam  notitiam  habeo  nisi  ex  Heraei 
commentario  ad  Taciti  libros  hist.  ed.  tert.  1877  pg.  130.  Heraeus  interro- 
ganti mihi,  quo  loco  Bonnet  illud  explicasset,  respondit:  Bonnets  Bemer- 
kungen  sind  in  einem  mir  s.  Z.  zugesandten  schriftlichen  Heftchen  voll 
krit.  und  erkl.  Noten  enthalten. 

4)  Krauss,  De  vitarum  imperatoris  Othonis  fide  quaestiones,  Progr. 
Zweibriicken  1880  pg.  43.  Sed  non  est,  quod  de  Suetonii  fide  hoc  loco  du- 
bitemus. 


Quaestionem  meam  ita  instituam,  ut  a die  Othonis  mortis 
initium  capiam.  Die  17  April. l)  Otho  mortem  sibi  conscivit, 
postquam  pridie  exercitus  Betriacensis  in  fidem  ac  pote- 
statem Vitellii  ducum  venit.  Die  15  April.  pugna  apud  Be- 
triacum  -)  vel  Cremonam 8)  commissa  Othoniani  victi  sunt. 

Die  14.  April.  promota  ad  quartum  a Betriaco  castra 
sunt.4) 

Paucis  autem  diebus  antequam  Othoniani  Betriaco  pro- 
fecti sunt,  gladiatores  Marcio  Macro  duce  ad  Padum  agentes 
cum  Batavis  rem  male  gessisse  mihi  videor.  Plutarchus  eti- 
am (vit.  Oth.  c.  11)  tradit  hac  clade  gladiatorum  milites  Otho- 


*)  De  die  mortis  Othonis  viri  docti  inter  se  dissentinnt.  Peter  1.  1. 
pg.  31  et  Krauss  pg.  62  Othonem  die  16  April.  mortem  obisse  statuunt; 
Tillemont  L 1.  pag.  381,  utrum  die  15  an  16  April.  Otho  mortuus  sit,  in- 
certus est;  Merivale  (History  of  the  Romans  under  the  Empire  sec.  ed- 
Vol.  VI  London  1862)  pg.  422  imperatorem  die  17  April.  de  vita  decessisse 
putat.  Ad  hanc  sententiam  ego  quoque  accedo.  Cassius  Dio  enim  (epitome 
Xiphilini)  dicit  64, 15  Othonem  „87itu  ho 4 tqimtiovtcc  hr]  svdsxcc  tjilsqcjv  ds- 
ovrctu  vixisse,  apud  Suetonium  autem  (vit.  Oth.  c.  2)  imperatorem  die  28 
April.  natum  esse  legimus.  Ex  quo  efficitur,  (de  ratione  antiquorum  scrip- 
torum conferas  pg.  22  adn.  2).  Othonem  die  17  April.  mortuum  esse.  Huius 
rei  Josephus  quoque  (bell.  Jud.  IV,  9,  8)  testis  est,  cum  Othonem  tres  men- 
ses et  duos  dies  regnasse  dicat.  Sed  hic  dixerit  quispiam,  iam  diem  15  Jan., 
quo  Galba  interfectus  et  Otho  ab  militibns  imperator  salutatus  est  (Tac.  h. 
I,  27 — 45),  addendum  esse  ad  eos  dies,  quibus  Otho  imperium  tenebat. 
Sed  antiquos  scriptores  dies  imperii  ita  numerasse,  confirmari  nullo  modo 
potest.  Ceterum  si  diem  15  Jan.  adderemus,  dies  17  April.  deducendus 
nobis  est  atque  ita  idem  dies  Othonis  mortis  efficitur.  Illud  autem,  quod 
apud  Dionem  legimus  (64,  15)  Othonem  nonaginta  dies  regnasse,  explicari 
non  potest  nisi  ita  ut,  quo  die  Othoniani  ad  Betriacum  victi  sunt,  supre- 
mum diem  Othonis  imperii  fuisse  ponamus.  Suetonius  cum  dicat  Othonem 
nonaginta  quinque  dies  imperium  tenuisse,  vehementer  errat;  nam  die  su- 
premo ludorum  Cerealium  i.  e.  die  19  April.  Romam  iam  mors  Othonis  nun- 
tiata est.  Tac.  II,  55. 

2)  Quomodo  hoc  nomen  scribendum  sit,  exponit  Mommsen  in  Her- 
mes V pg.  167. 

3)  Ita  nominatur  pugna  a Cassio  Dione  64,  10. 

4)  Singuli  dies  facile  efficiuntur  ex.  Tac.  hist.  11,39  — 46  Plut.  Oth. 

nis,  qui  ad  Betriacum  castra  posuerant,  ita  incitatos  esse, 
ut  contra  hostes  duci  concupiscerent. 

Quo  tempore  gladiatores  cladem  acceperant,  Otho  Be- 
triaco  iam  discessisse  videtur.  Hoc  ex  Plutarcho  c.  10  dilu- 
cide apparet  atque  etiam  ex  Taciti  narratione  colligi  potest. 

Traditur  enim  II,  33  primum  Betriaci  Othone  praesente 
constitutum  esse  cum  hostibus  decertare,  deinde  Othonem 
discessisse  et  imperia  ducum  in  incerto  reliquisse.  Pergit 
tum  Tacitus  c.  34 , Vitellianos  nihil  non  comperisse  et  prop- 
terea  transitum  Padi  simulasse,  quo  proelium  cum  gladiatoribus 
factum  est. 

Supra  dixi  paucis  diebus  ante  diem  14  April.  gladiatores 
cum  Batavis  manus  conseruisse.  Quod  ad  confirmandum  haec 
Taciti  verba  affero  : II,  36  nec  multo  post  (cladem  gladiatorum) 
Vestricius  Spurinna  iussu  Othonis  relicto  Placentiae  modico 
praesidio  cum  cohortibus  subvenit.  Dein  Flavium  Sabinum 
consulem  designatum  Otho  rectorem  copiis  misit,  quibus  Ma- 
cer praefuerat,  laeto  milite  et  modestiore  ad  mutationem  du- 
cum etc.  Quin  autem  Spurinna  et  Sabinus  iam  ante  pugnam 
Betriacensem  ad  gladiatores  venerint,  nemo  dubitabit. 

Neque  igitur  nos  erraturos  esse  spero,  si  tribus  fere  die- 
bus ante  pugnam  ad  Betriacum  commissam  i.  e.  d.  12  April. 
gladiatores  victos  esse  putamus. 

Hoc  statuisse  — quodquidem  difficile  non  erat  — vide- 
tur mihi  modo  propterea  esse  magni  momenti,  quod  Lange 
hanc  pugnam  gladiatorum  cum  Batavis  eodem  die  quo  ad  Be- 
triacum pugnatum  est,  commissam  esse  existimat.1)  Krauss 


*)  Lange.  De  Tacito  Plntarchi  auctore.  Diss.  Hali.  1880.  pg.  23. 
Quo  loco  (II,  43)  Tacitum  — nam  Batavos  eosdem  esse,  quos  Germanos  loeo 
supra  commemoraot  (II,  35  nominat,  per  se  apparet — ad  illa,  quae  antea  (hist. 
II,  34)  rettulerat,  lectores  revocare  satis  nobis  patet  — non  patuit  Plutarcho. 
Qui  in  enarranda  illa  pugna  haec  refert  <c.  12)  snriyayev  — discp^dgrjaav. 
Quo  ex  loco  intellegitur  Plutarchum  verbis  allatis  Taciti  aut  fontis  com- 
munis novum,  quibus  adea,  quae  ante  pugnam  facta  et  a Tacito  et  ab  ipso 
Plutarcho  iam  prius  relata  erant  (Tac.  II,  34,  Plut.  c.  10),  lector  revocatur, 
novum  quoddam  sua  sponte  excogitasse  proelium,  cf.  quoque  pg.  63. 

quoque,  quamquam  initio  commentationis  suae  (pg.  5)  de  jse- 
cundo  gladiatorum  cum  Batavis  proelio  dubitare  videtur,  tamen 
postea  (pg.  49)  ipse  demonstrat,  illam  a Tacito  II,  43  com- 
memoratam pugnam  gladiatorum  novam  esse. 

Sed  redeamus  et  quo  fere  die  pugna  ad  Castorum1)  commissa 
sit,  computemus. 

Est  enim  apud  Tacitum  II,  30  Valentem,  cum  castra 
apud  Ticinum  posita  muniret,  certiorem  de  Caecinae  clade 
lactum  esse  et  deinde  „rapido  agmine'1  cum  Caecina  se  con- 
iunxisse. 

Ticinum  autem  a Cremona  abest  quinquaginta  fere  milia 
passuum , quam  obrem  Valens  Cremonam  venisse  non  potest 
nisi  duobus  diebus  post  Caecinae  cladem. 

Deinde  inter  Valentem  Caecinamque  et  Othonis  duces 
crebrae  epistulae  missae  et  allatae  sunt. 

Quo  tempore  Othonem  ipsum  in  castris  ad  Betriacum 
positis  nondum  fuisse,  sed  his  rebus,  ut  Brixello  Betriacum 
proficisceretur,  commotum  esse  mihi  videor.  Tum  Betriaci 
consilium  de  belli  gerendi  ratione  initum  constitutumque  est 
cum  hostibus  decertare  (Tac.  h.  II,  31  — 33). 

De  numero  autem  dierum  qui  necessarii  erant,  ut  crebrae 
inter  Vitellianos  et  Othonianos  epistolae  mitterentur  et  accipe- 
rentur, deinde  Otho  Brixello  proficiscens  Betriacum  veniret, 
hic  iniret  consilia,  denique  Brixellum  rediret,  dubitare  pos- 
sumus, sed  illis  rebus  quattuor  dies  expletos  esse  nemo  non 
concedet. 

Quoniam  supra  ostendere  studuimus,  Othonem  iam  an- 
tequam gladiatores  victi  sunt,  Betriaco  discessisse,  inter  hanc 
cladem  et  proelium  ad  Castorum  commissum  dies  sex  interiecti 
sunt.  Itaque  facile  alicui  persuaseris,  ut  pugnam  ad  Castorum 
die  fere  6 April.  fuisse  credat. 

Quin  autem  paucis  diebus  ante  hanc  pugnam  Suetonius 
Paulinus  et  Marius  Celsus  Betriacum  advenerint  et  ad  summam 
imperii  accesserint  quis  est  qui  dubitet?  Optimo  igitur  iure 
nobis  statuendum  est  Paulinum  ac  Celsum  non  post  diem  4 


»)  Tac.  h.  II,  27,  Plut.  Oth.  c,  7.  Suet.  Oth.  c.  9. 

April.,  quin  etiam,  quod  quidem  magis  credo,  paulo  ante  Be- 
triacum  venisse. 

Quos  duces  cum  una  cum  Othone  Roma  profecti  essent, 
imperatorem  semper  comitatos  Brixellum  accessisse,  inde  ab 
Othone  Betriacum  esse  missos  nemo  negabit. 

Cuius  rei  Plutarchus  quoque  testis  est.  Capite  enim  quinto 
Othonis  vitae  traditur,  ab  Othone  duces  Marium  Celsum,  Sue- 
tonium Paulinum , Gallum,  Spurinnam  Brixello  missos  esse 
(Betriacum). 

Quamquam  falsum  est,  Gallum  et  Spurinnam  Othonem 
Brixellum  comitatos  esse,  tamen  dubitandum  non  est,  quin 
alteri  duo  inde  Betriacum  profecti  sint.  Plutarchus  enim 
in  errorem  eo  inductus  est,  quod  res  in  breve  contraxit. 

Atque  etiam'  ex  Tacito  demonstrari  potest  res  ita  ac- 
cidisse. Dicitenim  II,  11  Gallum  cum  Spurinna  „transgresso 
iam  Alpes  Caecina"  ad  occupandas  Padi  ripas  praetermis- 
sum esse. 

Itaque  nobis  colligendum  est,  Suetonium  Paulinum  et 
Marium  Celsum  Othonis  comites  fuisse.  Idem  apparet  ex  Ta- 
cito 1, 87,  89,  90. 

1, 87  traditur,  peditum  equitumque  copiis  Suetonium  Pauli- 
num, Marium  Celsum,  Annium  Gallum  rectores  destinatos  esse. 

I,  89  Caecinam  iam  Alpes  transgressum  esse. 

I,  90  Othonem  in  consiliis  Suetonio  Paulino  et  Mario  Celso 
usum  esse.  Quo  loco  Tacitus  Annii  Galli  mentionem  propterea 
non  fecisse  videtur  quod  hic  Romae  non  erat,  sed  inde  profec- 
tus erat,  ubi  Caecinam  Alpes  transgressum  esse  nuntiatum  est. 

Supra  demonstravimus  Suetonium  Paulinum  et  Marium 
Celsum  iam  die  4 April.  Betriaci  fuisse.  Sequitur,  ut  Otho 
non  post  3.  April.  Brixellum  pervenerit. 

Roma  autem  et  Brixellum  longo  plus  ducentorum  quin- 
quaquaginta  lapidum  spatio  disiunctae  sunt.  Itaque  fieri  non 
poterat,  ut  Otho,  quem  „comitabantur  speculorum  lecta  cor- 
pora cum  ceteris  praetoriis  cohortibus,  veterani  e praetorio, 
classicorum  ingens  numerus"  (Tac.  II,  11)  atque  insuper  magna 
senatus  pars,  quae  quidem  iam  Mutinae  relicta  erat  (II,  52), 
hanc  viam  tam  brevi  tempore  conficeret, 

Quamquam  enim  Tacitus  testis  est,  imperatori  „nec 
segne  aut  corruptum  luxu  iter"  (II,  11)  fuisse,  tamen  his  ver- 
bis demonstrari  nullo  modo  potest,  Othonem J)  et  milites  eius 
per  decem  dies  (inde  ab  die  24  Mart.  usque  ad  diem  3 April.) 
iter  plus  vicenorum  quinorum  milium  passuum  fecisse,  qui  labor 
videtur  eiusmodi  esse,  ut  validissimi  milites  et  laboribus  mili- 
tiae maxime  sueti  eum  perferre  non  potuerint,  nedum  Othonis 
milites  „belli  ignari"  (II,  18). 

Accedit  quod  apud  Suetonium  (Oth.  c.  8)  scriptum  legi- 
mus, iter  Othonis  primum  inundationibus  Tiberis,  tum  etiam 
ad  vicensimum  lapidem  ruina  aedificiorum  retardatum  esse. 
His  argumentis  expositis  iam  satis  mihi  comprobasse  videor 
Suetonium  diem  profectionis  Othonis  falso  tradidisse. 


Quoniam  Kraussii  sententiam  ita  refutavimus,  nunc  non- 
nullas res,  quae  in  bello  ipso  inter  Othonianos  et  Vitellianos 
gestae  sunt,  accuratius  statuamus  atque  illustremus. 

Atque  primum  quidem  Othonis  milites  cum  Vitellianis 
ad  Placentiam,  quam  Vestricius  Spurinna  defendebat,  manus 
conseruerunt  (Tac.  h.  II,  17,  18  sq).  Iam  Krauss2)  Plutar- 
chum  propterea  vituperat,  quod  res  neque  diligenter  profert 
et  secum  dissentit. 

Plutarchus  enim  narrat  (Oth.  c.  5)  milites,  quos  Spu- 
rinna munera  gravia  (XsirovQyiag)  obire  coacturus  erat,  primum 
seditionnm  fecisse,  tum  ducem  ipsum  proditorem  {nQodorrjv 
xal  Xvfincova  xmv  Kaiaagog  xcuqcov)  nominasse;  contra  apud 
Tacitum  legimus,  cum  milites  Spurinnae  „indomitos  et  belli 
ignaros"  cum  hostibus  conflicturos  esse,  tum,  cum  Spurinna 
veniam  non  daret,  concitasse  tumultum  atque  „prodi  Otho- 
nem et  Caecinam  accitum"  clamitasse. 

Ex  quo  Krauss  colligit  „milites  iratos  fuisse  non  quod  la- 
boribus insueti  erant,  sed  quod  cunctabatur  Spurinna  et  ni- 
mium pugnandi  ardorem  militum  coercebat"  (pg.  12). 

J)  Tac.  II,  11  „lorica  ferrea  usus  et  ante  signa  pedes  ire,  horridus 
incomptus  famaque  dissimilis."  Quod  quidem  nisi  initio  itineris  non  fac- 
tum erit. 

-)  1.  1.  pg.  11. 

Atqui  narrationem  Plutarchi  rectam  esse  existimo.  Ees 
autem  hoc  modo  se  habuisse  videtur.  Cumque  Spurinna  milites 
suos  stimulavit,  ut  munimenta  Placentiae  reficerent  repara- 
rentque,  >)  tum  illi  studio  bellandi  inflammati  clamabant  et 
poscebant,  ut  ad  pugnam  deducerentur. 

Qua  in  re  cum  Spurinna  voluntati  eorum  non  obseque- 
retur, tumultum  fecerunt.  Intellegis  igitur  Tacitum  primam 
causam  seditionis,  alteram  Plutarchum  omisisse.*  2) 


Sed  iam  alia  quaestio  exstat.  De  pugna  ad  Castorum 
commissa  nunc  erit  nobis  disserendum. 

Quomodo  proelium  initum  sit,  plane  apud  Tacitum3) 
scriptum  legimus.  Acies  autem  a Paulino  ac  Celso  ita  in- 
structa erat. 

In  sinistro  duo  milia  legionariorum, 4)  quattuor  auxiliorum 
cohortes,  quingenti  equites,  in  dextro  legio  prima,  duae  co- 
hortes, quingenti  equites,  in  aggere  viae  tria  milia  praetori- 
anornm,  quorum  erat  media  acies,  praeterea  mille  equites  in 
subsidio  erant  collocati. 

Nobis  autem  esse  statuendum  puto,  milites,  qui  in  late- 
ribus erant,  proiectos  et  in  insidiis  locatos  esse  eodem  modo 
quo  Vitellianos  „imminentibus  viae  lucis“  Caecina  composuerat. 

Quam  aciem  commutatam  esse  Tacitus  insequenti  capite 
dilucide  docet.  Dicit  enim : a lateribus  cohortes , legionum 
adversa  frons.  Quo  tempore  Celsus,  qui  equitibus  praefectus 
erat,  cum  Vitellianis  congressus  est,  eo  legionarii  a Paulino 


*)  cf.  Tac.  II,  18  certum  erat  Spurinnae  . . . coercere  inter  muni- 
menta militem. 

2)  Iam  vides  me  sententiam  eorum  sequi,  qui  Plutarchum  et  Tacitum 
communi  fonte  usos  esse  contendunt.  Sed  de  hac  re  postea. 

3)  Tac.  II,  24  sq. 

4)  Tac.  II,  24  tertiae  decumae  legionis  vexillum,  in  quo  erant  duo 
milia  militum,  ut  ex  Tacito  11,11  patet:  fuere  quattuor  legiones,  e quibus 
bina  milia  praetermissa. 

a lateribus  revocati  et  in  media  acie  esse  collocati  videntur. ') 
Interim  mille  equites,  qui  in  subsidio  erant,  „subito  discursu  terga 
(Vitellianorum)  cinxerant.“  Quodsi  hoc  momento  a Paulino  pedi- 
tibus pugnae  signum  datum  esset,  actum  esset  de  Vitellianis. 
Sed  Paulinus  cunctabatur  — fortasse  putaveris  pedites,  cum  acies 
commutata  esset,  ut  demonstravimus,  nondum  suis  ordinibus 
compositoset  instructos  fuisse  — et  „compleri  fossas,  aperiri  cam- 
pum, pandi  aciem  iubebat“ ; ad  quod  efficiendum  praetorianos, 
quos  in  commutata  acie  collocatos  esse  non  audimus,  a Pau- 
lino adhibitos  esse  mihi  videor.  Quo  consilio?  quid  spectans 
Paulinus  rem  ita  gessit?  nulla  alia  causa  nisi  propterea 
quod  Vitellianos  devincere  et  concidere  noluit  atque  eo  con- 
silio perductus  est,  ut  Othonis  rei  non  modo  non  prodesset, 
sed  etiam  officeret  et  obstaret. 

Qui  igitur  sententiae  Nisseni*  2)  assentiuntur , Othonem 
pugna  ad  Betriacum  vel  Cremonam  commissa  ab  ducibus  se- 
natoriis, imprimis  a Suetonio  Paulino , esse  proditum,  ii  hanc 
rem  ad  eam  quam  subtiliter  Nissen  protulit  sententiam  com- 
probandam proferre  poterunt. 

Sed  videamus,  quae  argumenta,  ut  Paulinum  excusaret 
defenderetque,  Tacitus  attulerit. 

Dicit  enim  de  eo  II,  25:  cunctator  natura,  et  cui  cauta 
potius  consilia  cum  ratione  quam  prospera  ex  casu  placerent. 

Paulinum  autem  cunctatorem  natura  fuisse  rebus  et  in 
Africa  et  in  Britannia  ab  eo  gestis  comprobari  nullo  modo 
potest. 

Nam  in  Africa  montes  Atlantis  transgressus  est  atque 
audaci  itinere  tam  longe  progressus  est,  ut  regiones  intraret, 
quas  antehac  nemo  Romanus  tetigerat.3) 


')  Heraeus  in  commentorio  ad  Tac.  liist.  libr.  pg.  159  alio  modo 
rem  exposuit:  Wahrend  namlich  Celsus  zu  Anfang  der  Affaire  mit  der  Rei- 
terei  der  beiden  Pliigel  vorgeriickt  war,  hatte  Paulinus  das  Anfangs  in  Li- 
nie  aufgestellte  Fussvolk  en  echelon  zuriickgenommen  etc. 

2)  Nissen,  Rheinisches  Museum  Bd.  26  pg.  523. 

s)  Dio  58,  9.  Plinius  H.  N.  V,  1. 

Atque  consilium  audaciae  plenum  erat,  cum  in  Britan- 
nia bellum  gerens  inde  Monam  insulam  aggrederetur.1) 

Quo  iure  autem  Tacitus  quod  secundo  loco  ad  defen- 
sionem Paulini  affert,  id  tantummodo  commemorare  potuerit, 
animo  non  comprehendo.  Nam  Paulinum  et  Celsum  consilia 
cepisse,  ut  Vitellianos  strage  ac  ruina  funderent,  supra  de- 
monstravimus. Haec  autem  consilia  fuisse  incauta  et  incon- 
sulta quis  est  qui  contendat? 

Utut  res  se  habet,  non  dubitandum  est,  quin  per  Sueto- 
nium Paulinum  steterit,  quominus  Vitelliani  devincerentur 
et  conciderentur.  *) 

Atque  hoc  proelium  propterea  maximi  momenti  fuit,  quod 
eo,  ut  opinor,  effectum  est,  ut  Otho  ad  Titianum  fratrem  et 
Proculum  praetorii  praefectum  summam  imperii  deferret.  Hoc 
enim  loco  Plutarchi  narrationem  sequor  (Oth.  c.  7).  Contra 
Tacitus  (II,  23)  iam  post  rem  a gladiatoribus  Marcio  Macro 
duce  bene  gestam  ab  imperatore  imperii  summam  ad  Titia- 
num delatam  esse  tradit. 

Quomodo  autem  Proculus,  quem  Betriaci  (II,  33),  cum 
de  belli  gerendi  ratione  consilium  iniretur,  fuisse  audimus, 
illuc  pervenerit,  Tacitus  non  commemorat. 

Ex  quo  perspicuum  est,  Plutarchum  rem  diligentius  nar- 
rasse quam  Tacitum. 

Sed  tamen  fere  omnes  viri  docti  Tacito  fidem  habent. 

Atque  primum  quidem  Ritter  Tacitum  ita  defendit,  ut 
dicat,  Tacitum  pugnam  levis  momenti  propterea  copiosius  ex- 
posuisse, quod  ea  effectum  esset,  ut  summa  imperii  ad  Titia- 
num disciplinae  militaris  imperitum  delata  esset.3)  Quem 


‘)  Tac.  Ann.  XIV  c.  29  sq.  Agricola  c.  14  sq.  Dio  60,  c.  7 — 12. 

’)  Hoc  ex  Plutarcho  c.  7 dilucide  apparet:  vvvi  Sh  6 TlavXivosoiph 
«al  6%oXfi  nQOg^orj&TjOag  alxiuv  tO'/j.v  ivdssaxsQOv  x rjs  So^rjg  OTQaxTiyrjocu 
Sl’  ivXcxf 3siav. 

8 ) Ritter,  Philologus  Bd.  21  pg.  652:  Das  an  sich  wenig  bedeu tende 
Unternehmen  des  Marcius  Macer  wird  von  Tac.  nicht  ohue  Absicht  aus- 
fuhrlich  dargestellt,  weil  dadurch  eine  Aenderung  im  Oberbefehle  herbei- 
gefiihrt  und  an  die  Stelle  der  drei  ersten  Peldherren  jener  Zeit  der  un- 
wissende  Salvius  Titianus  der  Brudcr  Othos  von  dem  kurzsichtigen  Kaiser 

auctorem  Heraeus  sequitur.  Quae  vero  argumenta  Ritter  et 
Heraeus  ad  sententiam  confirmandam  afferunt,  nemini  fidem 
facient. 

Heraeus  argumentum  ex  interpretatione  ,,vincentium“ 
(T.  II,  23:  sed  repressus  vincentium  impetus,  ne  novis  subsi- 
diis firmati  hostes  fortunam  proelii  mutarent)  petit,  quod  non 
modo  ad  gladiatores,  sed  etiam  ad  ceteros' milites  Othonis  re- 
ferendum esse  putat;1 2)  putat  igitur,  non  modo  gladiatores, 
sed  etiam  milites  Betriaci  considentes  cum  hostibus  esse  con- 
gressos esse. 

Simili  modo  Ritter.*)  Contendit  enim,  gladiatores  parta 
victoria  ab  ducibus  totius  exercitus  esse  revocatos  atque  hanc 
ob  rem  Suetonium,  Celsum,  Gallum  criminationibus  incessisse. 

Statuit  igitur,  gladiatores  non  suo  consilio,  sed  iussu 
ducum  Suetonii,  Celsi,  Galli  cum  hostibus  proelium  fecisse. 

Krauss  autem,  qui  postremus,  quod  sciam,  de  hac  re 
disseruit,  mediam  secutus  est  viam  dissensionem,  quae  inter 
Tacitum  et  Plutarchum  exstat,  ita  explicans,  ut  dicat,  cum 
Othonem  post  rem  ab  gladiatoribus  bene  gestam  secum  con- 
siderasse, nonne  alium  ducem  copiis  praeficeret,  tum  novum 
ducem  ab  imperatore  non  prius  missum  esse,  quam  ad  Casto- 
rum pugnatum  esset. 3) 


gesetzt  wurde,  was  bald  die  weitere  Folge  hatte,  dass  die  Othonianer  von 
den  Vitellianern  aufs  Haupt  geschlagen  wurden. 

5)  In  commentario  ad  hist.  libr.  II,  23  pg.  156  vincentium  ganz 
allgemein:  der  Othonianer,  die  eben  siegreich  d.  i.  im  siegen  begriffen 
waren,  nicht  bloss  der  Gladiatorem 

2)  In  commentario  ad  hist.  libr.  pg.  122.  Nam  Marcius  Marcer  . . . 
eum  particulam  exercitus  navibus  transvectam  iu  adversam  Padi  ripam 
effudisset  ac  parta  victoria  ab  ducibus  totius  exercitus  revocatus  esset, 
victores  ceterique  Othoniani  suspicione  tacti  non  Marcium  Macrum  aliorum 
iussis  obnoxium,  sed  duces  qui  iusserant  criminationibus  incessiverunt. 

3)  Krauss  1.  1.  pg.  14.  Haec  quae  videtur  dissensio  ita  explicatur 
ut  Tacitus  . . . causam  afferat,  qua  primo  Otho  adductus  suspicionem  ha- 
bere coeperit  de  ducibus  bellum  trahentibus  et  nonne  alium  ducem . . prae- 
poneret bello  secum  consideraverit.  Sed  novum  imperatorem  non  ante  mis- 
sum, quam  res  ad  Castorum  gesta  esset,  ipse  Tacitus  docet  h.  2,  24:  interea 
Paulini  et  Celsi  ductu  res  egregie  gestae. 


■WWW? 

Habes  sententias  virorum  doctorum  de  hac  re.  Ego 
quidem,  ut  iam  supra  dixi,  Plutarcho  assentior. 

Neque  enim  ulla  causa  erat,  cur  Otho  post  puguam  a 
gladiatoribus  feliciter  commissam  ad  Titianum  fratrem  sum- 
mam imperii  deferret  aut  saltem  id  faciendi  consilium  caperet. 

Argumentis  autem,  quae  Ritter  et  Heraeus  attulerunt, 
primum  obstat  Taciti  narratio  ipsa,  in  qua  nihil  aliud  tradi- 
tur nisi  a gladiatoribus  prospere  pugnatum  esse.  Praeterea, 
cum  gladiatores  in  aliis  proeliis  separatim  cum  hostibus  con- 
flixisse1) traditum  sit,  nobis  colligendum  est,  eos  quoque  pri- 
mam pugnam  solos  commisisse. 

Sed  longius  procedam.  Contendo  enim,  quo  tempore  gla- 
diatores primo  cum  hostibus  manus  conseruerunt,  Suetonium 
Paulinum  et  Marium  Celsum  nondum  Betriaci  fuisse.  Iam 
supra  demonstravi2)  Annium  Gallum  cum  Spurinna  ad  occupandas 
Padi  ripas  praetermissum  esse.  Quorum  cum  copiis  gladia- 
tores coniuncti  erant 3 4)  Deinde  eos  solos  in  loco  ad  dextram 
Padi  ripam  sito  consedisse  audimus.  Pro  certo  igitur  haben- 
dum est,  Gallum  copias  suas  in  partes  tres  divisisse.  Una 
cum  parte  Spurinna,  ut  Placentiam  defenderet,  missus  est; 
quo  altera  cum  parte  Gallus  profectus  sit,  nescimus  — tan- 
tum scimus,  eum  ad  septentriones  vel  ad  orientem  iter  fecisse1) — ; 
tertia  pars  erant  gladiatores,  quos  in  dextra  Padi  ripa  infra 
ostium  Aduae  vel  potius  infra  Cremonam  castra  posuisse 
existimamus. 

Initio  autem  belli  res  rem  ita  excepisse  videtur.  Cae- 
cina Placentia  frustra  oppugnata  Cremonam  petebat;  Gallus, 
quippe  qui  Placentiae  auxilium  laturus  esset,  certior  factus 
Caecinam  et  pulsum  esse  et  Cremonam  pergere,  Betriaci  castra 
posuit.  Isdem  diebus,  ut  Taciti  verbis  utar,  quibus  Gallus 
primum  ad  Placentiam  profectus  erat,  ut  Caecinam  adiuvaret, 


')  cf.  Tae.  II,  34  sq.  Plut.  Oth.  10, 

2)  P*  7. 

3)  Tac.  II,  11. 

4)  De  Galli  itinere  conferas  Mommsenii  commentationem.  Her 
mes  V pg.  163. 

tum  Betriaci  exercitum  castris  continebat,  isdem  diebus  Mar- 
cius Macer  prospere  pugnavit  cum  Caecinae  auxiliis,  quae  ab 
illo,  ut  fieri  solet,  aut  statim  Cremona  occupata  aut  paulo 
ante  ad  situm  locorum  cognoscendum  esse  missa  verisimilli- 
mum  est.  Hoc  autem  tempore  Suetonius  Paulmus  et  Marius 
Celsus  Betriaci  fuisse  nondum  possunt.  Sequitur,  ut  milites 
eos  insimulare  non  potuerint. 

Atque  Taciti  verba  II,  23  „ suspectum  id  Othonianis"  us- 
que ad  finem  capitis  mihi  alio  loco  intellegi  non  posse  viden- 
tur nisi  post  caput  II,  26  i.  e.  post  pugnam  ad  Castorum 
commissam.  Nam  post  hoc  proelium,  quod  cunctatione  Sue- 
tonii Paulini  ad  irritum  cecidisse  iam  supra  demonstavimus r), 
milites  huius  rei  culpam  non  sine  causa  ducibus  tribuere 
poterant. 

Quamquam  Annium  Gallum  pugnae  adfuisse  non  audi- 
mus, tamen  Betriaci  erat  atque  milites,  qui  commoti  et  con- 
citati non  tales  sunt,  qui  nocentem  et  innocentem  ducem  dis- 
cernant, eo  facilius  Gallum  ipsum  accusare  poterant,  quod  ei 
iam  antea  succensebant  (Tac.  II,  23.)  Plutarchus  igitur  or- 
dinem rerum  obtinuit,  mutavit  Tacitus. 2) 

Venimus  nunc  ad  aliam  eamque  gravissimam  quaestio- 
nem de  interpretatione  horum  verborum  Taciti  (II,  40):  Non 
ut  ad  pugnam  sed  ad  bellandum  profecti  confluentes  Padi  et  Aduae 
fluminum  sedecim  inde  milium  spatio  distantes  petebant.  Celso  et 
Paulino  abnuentibus  militem  itinere  fessum , sarcinis  gravem  obicere 
hosti  non  omissuro,  quo  minus  expeditus  et  vix  quattuor  milia  pas- 
suum progressus  aut  incompositos  in  agmine  aut  dispersos  et  val- 
lum molientes  aggrederetur,  Titianus  et  Proculus,  ubi  consiliis  vin- 
cerentur, ad  ius  imperii  transibant. 

0 Pg-  11- 

3)  Plutarchi  narrationem  esse  rectam  Nissen  quoque  putat.  Dieit 
enim  1.  1.  pg.  520.  Daraufhin  (nach  der  Schlaeht  am  Castortempel ) ent- 
scliloss  sich  Otho  das  Oberkommando  zu  wechseln  und  stellte  seinen  Bruder 
Titian  ais  nominellen,  den  praetorischen  Praefecten  Licinius  Proculus  ais 
factischen  Befeklshaber  an  die  Spitze.  So  Plutarch  Oth.  7,  4.  Tacitus 
mildert  die  Darstellung,  indem  er  schon  c.  23  den  Commandowechsel  mit 
wenig  Worten  gedenkt. 

Quae  ut  interpretarentur,  operam  multam  multi  viri  et 
ii  docti  posuerunt. 

Alteri  autem  existimant  Taciti  verba  esse  corrupta,  al- 
teri Tacitum  errasse. 

His  duabus  rationibus  difficultatem  tollere  student;  ut 
Nipperdey  nomina  „Padi  et  Aduae“  ab  „fluminum“  discernit ; 
Mommsen1)  et  Peter  2),  qui  diligenter  in  hac  re  versati  sunt, 
errorem  scriptoris  statuunt. 

Mommsenii  sententiam  paululum  mutans  Heraeus  se- 
quitur contenditque  duces  Othonianos,  quo  die  castra  ad  quar- 
tum a Betriaco  posita  moverent,  non  usque  ad  viam,  quae  Cre- 
mona Brixiam  ducit,  profecturos  esse,  sed  in  via  Postumia  us- 
que ad  quartum  a Cremona  progressuros  esse.3) 

Quibus  sententiis,  quamquam  a vero  non  plane  abhorrent, 
neque  tamen  assentior,  sed  viam  ipsam , quam  Krauss 4)  ape- 
ruit, ingrediar  atqui  alio  modo  et  progredi  et  assequi  propo- 
situm studebo. 

Neque  enim  errorem,  sed  obscuritatem  Taciti  Krauss 
statuit  atque  primum  cum  iis  pugnat,  qui  vocabulum  inde  ad 
Betriacum  referunt  et  contendit  „inde  ad  participium  pro- 


*)  Hermes  V pg.  167  rem  ita  exposuit:  Die  16  Milien  des  Tacitus 
lassen  sich  fuglich  auf  das  beabsichtigte  Ziel  des  Tagemarsches  beziehen  . . . 
et  extrema  disputatione : Somit  ist  das,  was  Tacitus  angiebt,  nicht  so  sehr 
an  sich  falsch,  am  wenigsten  auf  Abschreiberversehn  zuruckzufuhren,  ais  an 
den  falschen  Ort  gestellt ; er  hat  das  letzte  militarische  Marschobject  mit 
dem  Ziele  des  Tagemarsches  verwechselt. 

2)  1.  1.  pg.  29.  Es  scheint  also  nichts  ubrig  zu  bleiben,  wenn  der 
Text  des  Tacitus  richtig  ist,  ais  dass  Tacitus  durch  einen  Irrthum  oder 
eine  Ungenauigkeit,  indem  er  den  Zusammenfluss  der  Adda  und  des  Po 
sich  ais  ganz  nahe  bei  Cremona  dachte,  diesen  Punkt  der  Abwechselung 
wegen  statt  Cremonas  selbst  ais  den  Zielpunkt  des  Marsches  der  Otho- 
nianer  genannt  habe. 

3)  1.  1.  pg.  172:  Zunachst  hatte  man  wohl  die  Absicht — und  hierin 
weicht  unsere  Auffassung  der  Stelle  von  Mommsens  Ansicht  ab  — an  jenem 
Tage  auf  der  Postuminisclien  Strasse  bis  zu  einem  4 rom.  M.  von  Cremona 
entfernten  Punkt  vorzurucken,  worauf  man  vielleicht  zur  Besetzung  der 
Heerstrasse  von  Cremona  nach  Brescia  iibergegangen  ware,  um  den  Feind 
von  seinen  Communicationen  mit  dem  Norden  abzuschneiden  etc. 

4)  1.  1.  pg.  46,  47. 

fecti  paulo  ante  collocatum  referendum  esse  et  eum  locum 
significari,  quo  tum  advenerat  exercitus  cum  de  itinere  con- 
sultaretur, utrum  longius  procederet,  an  ibi  maneret  et  castra 
poneret.“ 

Non  assentior.  Nam  „inde“  non  ad  participium  „pro- 
fecti“,  sed  ad  vocabulum  „confluentes“  esse  referendum  mihi 
videor. 

„Inde“  enim  ab  participio  „profecti“  longius  abest ; prae- 
terea post  ,,profecti“  interpunctionem  esse  ponendam  puto. 

Age  vero  videte,  quomodo  mihi  verba  Taciti  esse  in- 
terpretanda et  explananda  videantur. 

Ac  primum  quidem  scimus,  JBetriaci  Othone  imperatore 
praesente  consilium  de  ratione  belli  gerendi  initum  constitu- 
tunque  esse  „decertare‘a). 

Tum  vero  animo  tenendum  est,  nonnullos  duces,  impri- 
mis Suetonium  Paulinum  et  Marium  Celsum,  pugnam  esse  dif- 
ferendam censuisse,  quam  obrem  non  sine  causa  colligi  potest, 
eosdem  duces  profecto  Othone  Brixellum,  praesertim  cum  ab 
eo  imperia  ducum  in  incerto  relicta  essent,  in  sententia  sua 
perseverasse  atque  enixos  esse  et  contendisse,  ut  pugna 
differretur. 

Duces  autem,  qui  studebant  proelium  committere,  Titia- 
nus et  Proculus  erant. 

Quibus  in  animo  fuisse  videtur,  primum  ad  hostes  pro- 
pius accedere,  tum  castra  ponere  atque  munire,  post  inde  cum 
hostibus  manus  conserere. 

' Titianum  autem  et  Proculum  eo  consilio  Betriaco  pro- 
fectos esse,  ut  proelium  committerent,  ex  eo  quoque  colligi 
potest,  quod  in  castris  ad  quartum  a Betriaco  positis  de  proe- 
lio dubitatum  est. 

Sed  ad  rerum  ordinem  redeo.  Castra  ad  quartum  a Be- 
triaco posita  sunt  et  hoc  loco  consilium  novum  initum  est. 

Atque  Suetonium  Paulinum  et  Marium  Celsum  rationibus 
demonstravisse  mihi  videor  optimum  esse  confluentes  Padi  et 
Aduae  petere.  Quorum  ad  sententiam  Titianus  et  Proculus, 


b Tac.  II,  32,  33.  Plut.  Otii.  c.  9. 

cum  in  contrarias  partes  disserere  non  possent,  accesserunt, 
quamquam  Otho  per  litteras  flagitabat,  ut  duces  rem  in  dis- 
crimen mitterent. 

Intellegis  igitur  Tacitum  nunc  recte  dicere  potuisse: 
„non  ut  ad  pugnam,  sed  ad  bellandum  profecti, “ quae  verba 
non  satis  explicarentur,  si  iam  Betriaei  constitutum  esset  Padi 
et  Aduae  confluentes  petere. ') 

Consilium  inierant  duces,  sed  quo  loco  via  Postumia  de- 
cederent, ut  viam,  quae  Cremona  Brixiam  ducit,  attingerent, 
de  hac  re  eos  dissensisse  existimo. 

Titianus  enim  et  Proculus  consilium  cepisse  videntur, 
proxime  — i.  e.  fere  quattuor  milia* 2)  — ad  Cremonam  accedere, 
ut  hoc  modo  celerius  ad  confluentes  pervenirent. 3) 

Fortasse  putaveris,  Titianum  et  Proculum,  qui  modo  in- 
viti et  rationibus  Paulini  Celsique  victi  ad  Aduae  ostium  pro- 
fecti essent , nulla  alia  causa  commotos  esse , ut  fere  ad 
moenia  Cremonae  progressuri  essent,  nisi  ut  hac  re  hostes  ad 
proelium  provocarent. 

Contra  Suetonius  Paulinus  et  Marius  Celsus  eum  locum 
petivisse  videntur,  unde  non  timentes,  ne  hostes  in  latus  in- 
currerent, viam  Cremona  Brixiam  ducentem  attingere  possent. 

Quum  autem  duces  in  itinere  ad  eum  locum  venissent, 
qui  non  amplius  quam  sedecim  milia  passuum  a confluentibus 
Padi  et  Aduae  (recta  via)  aberat  quemque  Paulinus  et  Celsus 
maxime  idoneum  ducebant,  ut  inde  ad  viam,  quae  inter  Cre- 
monam et  Brixiam  erat,  exercitum  ducerent,  denuo  delibe- 
ratum est.4) 

*)  Hac  re  quoque  demonstrari  potest,  Betriaei  esse  constitutum  proe- 
lium committere;  quam  sententiam  iam  supra  protuli. 

2)  Haec  quoque  sententia  Heraei  est  cf.  pg.  15  adn.  3. 

8)  Neque  tamen  Kraussio  assentior,  qui  1.  1.  pg.  48  dicit:  Nec  est, 
quod  addubitemus,  quin  Titianus  id  egerit,  ut  uno  die  ad  confluentes 
perveniret. 

4)  Krauss  pg.  47  rem  ita  exposuit : Sed  in  itinere  cum  iam  profecti  ab  eo 
loco,  quem  petebant,  non  amplius  quam  sedecim  milia  passuum  abessent 
i.  e.  ad  decimum  fere  a Cremona  lapidem,  Celsus  et  Paulinus  non  longius 
procedere,  sed  eo  loco  vel  etiam  paulo  propius  a Cremona  consistere  ccn- 
i'  , suerunt.  Vides,  quo  modo  a Kraussio  dissentiam. 

Qsii 

Mam  Paulinus  et  Celsus,  ne  longius  procederent,  recu- 
sabant et  explicabant,  quam  periculosum  ac  perniciosum 
Titiani  et  Proculi  consilium  esset. 

Titianus  autem  et  Proculus,  cum  eorum  sententiam  ra- 
tionibus refellere  non  possent,  imperabant,  ut  castra  promove- 
rentur, quod  ut  facerent,  etiam  ab  Othone  impulsi  sunt,  qui 
sane  Numidam  equitem  miserat.  Q Puto  quoque  Othonem  cer- 
tiorem factum  de  consilio  in  catris  ad  quartum  a Betriaco 
capto  hunc  equitem  misisse  atque  adeo  a Titiano  et  Proculo, 
quos  in  consiliis  inferiores  esse  audimus,  stimulatum  esse,  ut 
per  nuntium  flagitaret,  ut  res  in  discrimen  adduceretur. 

Sed  aliud  restat.  Quaeramus  nunc,  num  causae  exstent, 
quibus  demonstrari  possit,  quare  loco  ipso  sedecim  milia  pas- 
suum ab  confluentibus  Padi  et  Aduae  distante  Suetonius  Pau- 
linus et  Marius  Celsus  via  Postumia  decessuri  et  in  viam 
Cremona  Brixiam  ducentem  profecturi  sint. 

Intuere  chartam  Galliae  transpadanae,*  2)  invenies  flu- 
vium3) fere  novem  milia  passuum  a confluentisus  Padi  et 
et  Aduae  viam  Postumiam  scindere.  Qui  fluvius  originem 
habet  prope  ad  viam,  quae  inter  Cremonam  et  Brixiam  est. 
Iam  intellegis,  Paulinum  et  Celsum  tutius  ab  impetu  hostium 
iter  facere  non  potuisse  quam  secundum  fluvium. 

Sed  hic  quaerat  quispiam,  cur  Tacitus  duces  confluentes 
Padi  et  Aduae  petituros  esse  tum  tradiderit,  cum  inde  sede- 
cim milia  passuum  abessent,  praesertim  cum  iam  in  castris 
ad  quartum  a Betriaco  positis  confluentes  petere  consilium 
initum  esset. 

Habes  obscuritatem  Taciti,  quae  mihi  ita  esse  orta 
videtur. 


*)  Taciti  verba  huc  referenda  haec  sunt  II,  40:  Celso  et  Paulino  ab- 
nuentibus militem  itinere  fessum  . . . obicere  hosti  ....  Titianus  et 
Proculus,  ubi  consiliis  vincerentur,  ad  ius  transibant,  aderat  sane  citus  equo 
Numida  cum  atrocibus  mandatis,  quibus  Otho  increpita  ducum  segnitia  rem 
in  discrimen  mitti  iubebat. 

2)  Conferas  chartam  a Kieperto  in  corp.  inscript.  lat.  V,  2 lineatam. 

3)  Nomen  huius  fluvii  Delmona  est;  cf.  Carta  Topografica  de  Regno 
Lombardo — Veneto  C.  6.  1833. 

Tacitus  enim  rem  in  breve  contraxit. 

Itaque  non  seorsum  tradidit,  duces  cum  constituisse  con- 
fluentes Padi  et  Aduae  petere,  tum  dissensisse  de  loco,  quo 
via  Postumia  decederent. 

Cuius  maxime  intererat  diligenter  notare  eum  locum, 
quo  Titiano  et  Proculo  auctoribus  postremo  consilium  maximi 
momenti  ad  eventum  belli  captum  esset.  Tum  vero  cum  hoc 
nuntio  coniunxit  alterum,  duces  confluentes  Padi  et  Aduae 
petituros  esse.  Sed  haec  hactenus. 

Finem  harum  de  Othone  quaestionum  ita  faciam,  ut 
nonnullos  locos  afferam,  quibus  dilucide  demonstrari  putem 
Tacitum  in  Othonem  infestum  fuisse. 

Atque  Nissen 4)  primus  contendit  Tacitum  de  Othone 
multo  iniquiore  animo  existimasse  quam  qui  ante  eum  scripserunt. 

Quod  quamquam  Beckurts  concedit,  tamen  eos  res  gestas 
male  enarrasse  existimat.1  2) 

Mihi  autem  Tacitus  in  describendo  Othone  eandem  fere 
viam  esse  ingressus  videtur  quam  postea  in  rebus  gestis  Ti- 
berii enarrandis. 

Quae  enim  benificia  Otho  et  in  singulos  homines  et  in 
rem  publicam  universam  contulit,  ea  partim  simulata  partim 
metu  orta  esse  dicuntur.  Alio  autem  modo  Tacitus  de  Vitellio 
existimat;  qui  si  contulit  beneficia  in  aliquos,  ab  Tacito  lau- 
datur, sin  autem  probra  fecit,  excusatur.3 4) 

Credidit  enim  Tacitus,  in  Othone  viro,  — quem  „per 
decem  annos  moderatione  atque  abstinentia  singulari“ 4)  Lusi- 


1)  1.  1 pg.  516.  Ais  leitenden  Gedanken  fur  die  Partie,  welche  durcli 
die  plutarchischen  Biographien  controlirt  wird,  kann  man  angeben,  dass 
Tacitus  den  Otho  weit  ungunstiger  beurtheilt  hat  ais  seine  Vorganger. 

2)  1.  1.  pg.  48.  Dies  e vortheilhaftere  — aber  entschieden  falsche  — 
Darstellung  war  nicht  duurch  politische  Tendenz  beeinflusst,  sondern  repra- 
sentirte  die  Auffassung,  die  sich  bei  vielen  Zeitgenossen  iibei  Otho  in  Folge 
seines  freiwilligen  Todes  gebildet  hatte. 

3)  cf.  Beckurts.  1.  1.  pg.  32.  Ueberall  tritt  bei  Tacitus  das  Bestreben 
hervor  auch  die  guten  Seiten  des  Vitellius  in  das  ricktige  Licht  zu  stellen, 
et  pg.  25  adn,  1.  Den  Antheil  des  Tacitus  an  der  Person  des  Vitellius 
fiihlt  man  deutlich  heraus. 

4)  Suet.  Oth.  c.  4. 

tauiam  provinciam  administrasse  memoria  non  tenuit  — eos- 
dem mores  esse,  ad  quos  iuvenis  et  luxu  et  moribus  dissolutis 
imperatoris  Neronis  illectus  erat. 

Sed  iam  exemplis  utar.  Scriptum  videmus  apud  Taci- 
tum I,  71:  Otho  interim  contra  spem  omnium  non  deliciis 
neque  desidia  torpescere  dilatae  voluptates,  dissimulata  luxu- 
ria et  cuncta  ad  decorem  imperii  composita;  eoque  plus  for- 
midinis adferebant  falsae  virtutes  et  vitia  reditura.  Tradit 
tum  eodem  capite,  Othonem,  cum  Mario  Celso  non  modo 
ignosceret,  sed  etiam  eum  amicum  sibi  adiungeret,  nihil  aliud 
petivisse  nisi  clementiae  titulum. 

Atque  notandi  sunt  hic  duo  loci,  quibus  Otho  cum  Vitel- 
lio comparatur. 

Legimus  apud  Tacitum  II,  31:  minus  Vitellii  ignavae 
voluptates  quam  Othonis  flagrantissimae  libidines  time- 
bantur . . . .;  Vitellius  ventre  et  gula  sibi  inhonestus,  Otho 
luxu  saevitia  audacia  rei  publicae  exitiosior  ducebatur. 

Quae  autem  flagrantissimae  illae  libidines  fuerint,  non 
audimus;  quibus  rebus  populus  commotus  sit,  ut  saevitiam 
Othonis  timeret,  non  traditur. 

Plutarchus1)  narrat,  Othonem  matris  et  uxoris  Vitellii 
patrocinium  suscepisse ; Tacitus  autem  cum  memoret,  Othonem 
Vitellii  necessariis  nullam  iniuriam  fecisse,  tum  huius  rei  causam 
his  verbis  addit  1, 75  : Vitellius  litteras  ad  Tatianum  fratrem 
Othonis  composuit,  exitium  ipsi  filioque  eius  minitans,  ni  in- 
columes sibi  mater  ac  liberi  servarentur  et  stetit  domus  utra- 
que, sub  Othone  incertum  an  metu:  Vitellius  victor  clementiae 
gloriam  tulit.  Intellegis  igitur,  Vitellium  laudari,  Othonis 
autem  clementiam  in  dubium  vocari.  Quo  iure?  nam  multo 
antequam  Vitellii  epistolae  ex  Germania  inferiore  ad  Titia- 
num advenissent,  Otho  necessarios  eius  interficere  potuit. 

De  initio  Othonis  imperii  Tacitus  I,  46  tradit:  omnia 
deinde  arbitrio  militum  acta:  praetorii  praefectos  sibi  ipsi 
legere.  Tum  autem  audimus,  Galba  imperatore  alterum 
praefectum  Plotium  Firmum  Othonis  partes  iam  secutum  esse, 

*)  Oth.  c.  5 iG%vQcog  de  xai  {irjxQog  STtepehij&Y}  xov  OvixeVkiov  xat 
x fjg  yvvcuxdg  oncog  ixrjg  ev  (po^aovxca  negi  eavxcov. 

alterum  Licinium  Proculum  versatum  esse  in  ,, intima  fami- 
liaritate“  Othonis.  Othonis  igitur  amicissimi  nescio  quo  pacto 
iidem  militum  fuisse  videntur.  Quos  viros  duos  ah  Othone 
praetorianis  primum  designatos,  tum  ab  iis  lectos  esse  contendo 
atque  puto  Tacitum  verba  „omnia  deinde  arbitrio  militum 
acta“  non  scripsisse,  nisi  in  Othonem  infestus  fuisset  et  ora- 
torii ornamenti  genus  sectatus  esset.  Q 

Denique  mihi  notabile  videtur  esse  quod  capite  II,  95 
continetur.  Dicit  enim  Tacitus : et  libertus  Vitellii  Asiaticus 
Polyclitos  Patrobios  et  vetera  odiorum  nomina  aequabat.  Tum 
tradit:  at  misera  civitas  eodem  anno  OthonemVitellium  passa 
inter  Vinios  Fabios  Icelos  Asiaticos  varia  et  pudenda  sorte 
agebat. 

Intellegis,  uno  tenore  Othonem  Vitellium  et  eos  viros, 
qui  sub  Galba*  2)  et  Vitellio  maximo  malo  erant  reipublicae, 
commemorari. 

Q.uicunque  igitur  res  Othonis  gestas  non  diligenter  per- 
secuti sunt,  existiment  necesse  est,  — praesertim  cum  notum 
sit,  Galbam  vel  dicam  familiares  eius  tantummodo  usque  ad 
diem  15.  Januarii  rempublicam  administravisse,  — Othonem 
quoque  familiaribus  postestatem  permisisse. 

At  mihi  Otho  multo  praestantior  quam  Galba  et  Vitel- 
lius ob  id  ipsum  fuisse  videtur,  quod  ipse,  non  Vinii  Fabii, 
Iceli  Asiatici  rempublicam  administrabant. 


*)  Affero  alterum  locum,  ex  quo  intellegi  maxime  potest,  Tacitum 
propterea  a vero  deflexisse,  quod  oratorii  ornamenti  genus  sectatus  esset, 
Legimus  enim  II,  17:  Aperuerat  iam  Italiam  bellum,  quod  transmiserat .. . 
ala  Siliana  nullo  apud  quemquam  Othonis  favore,  nec  quia  Vitellium 
mallent,  sed  longa  pax  ad  omne  servitium  fregerat  faciles  occupantibus 
et  melioribus  incuriosos.  Huic  loco  ex  omni  parte  repugnat,  quod  Tacitus 
de  ala  Siliana  I,  70  tradidit,  llicit  enim,  Silianos  defecisse  ab  Othone  et 
transisse  in  Vitellii  partes,  quod  cum  Othonis  ignari,  tum  Vitellio,  sub 
quo  proconsule  in  Africa  stipendia  fecerant,  obstricti  erant. 

2)  Galbae  familares  erant  Vinius  (Tac.  h.  I,  6;  12;  13;  37;  42;  48. 
Plut.  Galb.  c.  4 sq.  Suet.  Galb.  c.  14)  et  Icelus  (Tac.  I,  13;  33;  37;  46, 
Plut.  Galb.  c.  7,  20)  Suet.  Galb.  14;  20). 


II. 


De  Vitellio. 

Est  apud  Suetonium  in  vita  Vitellii  c.  4:  A.  Vitellius 
L.  filius  Imperator  natus  est  VIII  Kl.  Oct,  vel  ut  quidam 
VII  Id.  Sept.  Druso  Caesare,  Norbano  Flacco  cons. 

Ex  quo  intellegitur,  cum  dissensisse  auctores  de  Vitellii 
die  natali , tum  Suetonium  die  24  Sept.  natum  esse  impera- 
torem putasse. 

Neque  vero  Cassius  Dio  non  sumpsit,  die  24  Sept. 
Vitellii  diem  natalem  fuisse. 

Qui  dies  quamquam  a Cassio  Dione  non  nominatur, 
tamen  ratione  facile  effici  potest.  Scriptum  enim  apud  Dio- 
nem legimus  (65,  22)  Vitellium  quinquaginta  quattuor  annos 
et  octoginta  novem  dies  vixisse.  Necatus  est  Vitellius  die 
22.  Dec.*) 

Quodsi  de  hoc  die  octoginta  novem  dies  deducimes,  diem 
24  Sept.1  2)  accipimus. 

1)  Dicit  enim  Dio  65,  c.  22.  Vitellium  viavxov  rj^sgcov  dsua  ano- 
d80vza(i  regnasse.  Imperator  autem  Coloniae  Agrippinae  salutatus  est  die 
2.  Jam  (Tac.  I,  57).  Quod  si  de  hoc  die  decem  deducimus,  accipimus  diem 
22  Dec.  Huc  accedit,  quod  apud  Josephum  bell.  Jud.  IV,  11,  4 scriptum 
videmus,  Vitellium  octo  menses  et  dies  quinque  imperasse.  Otho  autem, 
ut  supra  demonstravimus,  die  17  April  mortem  sibi  conscivit.  Quem  ad 
diem  si  octo  menses  et  dies  quinque  addimus,  eundem  diem  22  Dec.  ac- 
cipimus. Tillemont  1.  1.  pg.  622  Not.  4 incertus  est,  utrum  Vitellius  die 
20  Dec.  an  duobus  vel  tribus  diebus  post  mortuus  sit.  Meri  vale  1.  1.  pg. 
469  Vitellium  die  21  Dec.  trucidatum  esse  statuit:  Peter  1.  1.  pg.  49, 
utrum  Vitellius  die  21  an  22  Dec.  interemptus  sit,  dubius  est.  Vehementer 
autem  Beckurts  1.  1.  pg.  64  adn.  3 errat,  cum  ostendere  conetur.,  Vitellium 
die  17  Dec.  interfectum  esse;  qui  error  eo  factus  est.  quod  XV  Kalendas 
Januarias  (Tac.  h.  III,  67)  diem  15  Dec.  esse  putaret. 

2)  Hic  dies  eo  efficitur,  quod  scriptores  antiqui,  ut  Suetonius  et 
Cassius  Dio,  diem  natalem  non  diem  primum  anni  novi  esse  existimabant. 
Sextus  igitur  et  quinquagesimus  Vitellii  aetatis  annus  incipit  die  25  Sept., 

Atque  etiam  quicunque  Vitellii  res  gestas  perscripserunt, 
quin  Vitellius  die  24  Sept.  nasceretur,  non  dubitaverant. 

Hoc  loco  oritur  quaestio,  utrum  Suetonius  et  Cassius 
Dio  et  ii  viri  docti,  qui  eos  secuti  sunt,  in  errore  versati 
sint  necne. 

Contendo  horum  neminem  esse  qui  non  erraverit;  nam 
planum  faciam,  fieri  non  posse,  ut  Vitellii  natalis  die  24 
Sept.  fuerit. 

Quo  demonstrato  nihil  aliud  restat  nisi  ut  Vitellium  die 
7 Sept.  in  lucem  editum  esse  ponamus. 

Ad  id  autem,  quod  proposuimus,  comprobandum  singulas 
res  inter  Vitellianos  et  Flavianos  gestas  in  singulos  dies 
distribuamus  necesse  est. 

Quaestionem  meam  ita  instituam,  ut  incipiam  a die,  quo 
Vitelliani  cum  Flavianis  apud  Betriacum  decertaverunt.  Haec 
pugna  vel  diebus  26/27  Oct.  *)  vel  28/29  Oct. 2)  commissa  est. 

Quamquam  in  medio  relinquo  eos  dies,  quibus  pugnatum 
est,  tamen  hoc  loco  dies  28/29  Oct.  sumo,  quod  quaestioni 
meae  iniquissimi  sunt. 

Atque  primum  quidem  quo  fere  die  Caecina  dux  Vitellii 
imperatorem  suum  prodiderit,  computemus. 

D.  28/29  Oct.  pugna  apud  Betriacum,  quae  commissa 
est  postridie  quam  Antonius  Primus  „universo  cum  exercitu 
secundis  a Verona  castris  (26,  27  Oct).  Betriacum^  venerat 


non  die  24  Sept.  Sed  exemplis  utar.  Imperatorem  Augustum  die  23  Sept. 
natum  et  die  19  Augusti  esse  mortuum  traditum  est  (Suet.  vit.  Aug.  c.  5, 
100;  Cassius  Dio  56,  30,  5).  Praeterea  apud  Suetonium  legimus  (c.  100) 
Augustum  septuagesimo  sexto  aetatis  anno,  diebus  V et  XXX  minus  mor- 
tuum esse.  Qui  numerus  dierum  V et  XXX  effici  non  potest  nisi  ita  ut 
diem  23  Sept.  non  diem  primum  septuagesimi  septimi  anni,  sed  ultimum 
septuagesimi  sexti  anni  diem  putamus;  nam  mense  Augusti  dies  duodecim 
Augustus  non  vixit;  huc  adde  viginti  tres  dies  Septembris.  Dio  Augustum 
septuaginta  quinque  annos,  decem  menses,  viginti  sex  dies  vixisse  tra- 
pidit.  Qui  dies  viginti  sex  ita  efficiuntur,  ut  imperatorem  mense  Sept.  non 
octo  (23—30),  sed  septem  dies  (24  — 30)  et  mense  Augusti  undeviginti  dies 
vixisse  ponamus. 

*)  Tillemont  1,  1.  pg.  622  Not.  III. 

2)  Nissen,  Rhein.  Museum  Bd.  26  pg.  540. 

(Tac.  h.  III,  15).  Primus  autem  Verona  profectus  erat,  ubi 
certior  factus  est,  cum  Caecinam,  qui  milites  impelleret,  ut  a 
Vitellio  deficerent,  in  castris  ad  Tartarum  positis  (Tac.  III,  9) 
vinctum  esse,  tum  legiones  Vitellianas  castris  relictis  Hosti- 
liam, inde  Cremonam  iter  fecisse. 

Qua  de  re  Primum  die  25  Oct.  doctum  esse  iure  conten- 
dere mihi  videor;  nam  post  hunc  diem  de  proditione  Caecinae 
certior  fieri  non  potuit,  quia  et  iter  apparandum  et  militibus 
prima  luce  dici  26  Oct.  Verona  propterea  proficiscendum  erat, 
quod  haec  urbs  a Betriaco  longius  quadraginta  milium  pas- 
suum via  abest. 

Itaque  statuimus  Caecinam  die  24  Oct.  milites  permo- 
vere, ut  in  verba  Vespasiani  iurarent,  conatum  esse. 

Quot  autem  dies  intersint  inter  illam  Caecinae  prodi- 
tionem et  eum  diem,  quo  Caecina  cum  Lucilio  Basso,  Raven- 
nati classi  praeposito,  secretum  Patavii  colloquium  habuerit 
(Tac.  II,  100),  nunc  mihi  inquirenti  constare  videtur,  Cae- 
cinam et  Bassum  tum  convenisse,  cum  Antonius  Primus  non- 
dum prope  Patavium  adesset,  sed  ad  Aquileiam  castra  posu- 
isset. Hoc  quoque  ex  Tacito  h.  III,  6 ostendi  potest.  Legimus 
enim,  Antonium  Primum  Altini,  quae  urbs  abest  ab  Aquileia 
sexaginta  quinque  fere  milia  passuum,  praesidium  reliquisse, 
cum  classem  Ravennatem  a Vitellio  defecisse  nondum  audi- 
visset. 

Recte  igitur  conicere  possumns,  vel  eodem  die  vel  die 
antequam  Primus  Altini  castra  posuerat,  classem  defecisse  et 
in  partes  Vespasiani  transisse.  Quin  autem  duobus  vel 
tribus  diebus  ante  defectionem  classis  Caecina  et  Bassus  Pata- 
vium convenerint  quis  est  qui  dubitet?  Nam  nobis  quoque 
cogitandum  est,  Basso  primum  Patavio  ad  classem  redeundum, 
tum  militum  animos  ad  proditionem  inclinandos  esse. 

Ex  quo  intellegitur,  duobus  vel  quattuor  diebus  ante- 
quam Primus  Altinum  venerat,  „Patavi  secretum  compo- 
nendae proditionis^  (Tac.  II,  100)  fuisse,  quo  tempore  Primum 
ad  Aquileiam  castra  posuisse  verisimile  est. 

Sed  quid  attinet  lioc?  nihil  si  reperire  non  possumus. 

quam  multi  dies  necessarii  fuerint,  ut  Antonius  Primus  Altino 
Veronam  perveniret  et  inde  Betriacum  proficisceretur. 

Atque  primum  quidem  Primus  Altino  Patavium  venit, 
quae  urbes  absunt  fere  triginta  milia  passuum.  Eodem  tem- 
pore Ateste  in  partes  Vespasiani  transiit,  ubi  Primus  certior 
factus  est,  cohortes  Vitellianas  ad  Forum  Alieni  castra  posu- 
isse. Postridie  luce  prima  a Flavianis  illae  cohortes  oppres- 
sae sunt. 

Neque  vero  nos  erraturos  esse  spero,  si  tres  dies  illis 
rebus  expletos  esse  existimamus. 

Deinde  Patavi  et  militibus  pauci  dies  ad  quietem  dati 
sunt  et  consilium  initum  est  de  eo  loco,  qui  ad  bellum  ge- 
rendum maxime  idoneus  esset.  Paucos  dies  aequo  duobus 
diebus.  Atque  Verona  belli  gerendi  locus  legebatur,  quo 
milites  pervenisse  non  possunt  nisi  secundis  castris.  Veri 
similius  autem  videtur  mihi  milites  tres  dies  incedisse;  nam 
iis  via  plus  quam  sexaginta  milium  passuum  conficienda  erat. 
Huc  accedit  quod  Antonius  celerius  propterea  castra  movere 
non  potuit,  quod  ceterae  legiones  exspectandae  erant. 

Verona  occupata  ab  Antonio  Primo  cum  hostium  statio- 
nibus aequo  Marte  pugnatum  est,  quo  proelio  factum  est,  ut 
Caecina  inter  Hostiliam  et  paludes  Tartari  fluminis  castra  per- 
muniret ; deinde  et  Caecina  et  Primus  alternis  epistulis  ne- 
quiquam studebant  alter  alterum,  ut  in  suas  partes  transiret, 
permovere.  *) 

Primus  cum  copiae  adventu  trium  legionum  auctae  es- 
sent, „ostentare  milites  et  militari  vallo  Veronam  circumdare^ 
(Tac.  III,  10)  constituit. 

Sed  milites  duobus  continuis  diebus  seditionem  fecerunt 
et  detrectaverunt  imperium  Tampii  Flaviani,  Aponii  Satur- 
nini ducum  consularium. 

Atque  etiam  in  castris  Vitellianorum  tumultus  ortus 
erat.  Caecina  enim,  cum  animos  militum  ad  defectionem  solli- 
citare studeret  et  iam  nonnullos  commovisset,  ut  iurarent  in 
Vespasiani  verba,  a ceteris,  qui  Vitellio  fidem  servaverant, 


‘)  Tac.  hist.  111,  6 — 10. 

vinculis  constrictus  est.  Cuius  rei  certior  factus  Antonius 
Primus  castra  movit. !) 

His  autem  rebus  quinque  dies  expletos  esse  nemo  est 
qui  neget. 

Iam  vero  res  singulas  in  singulos  dies  distribuere  pos- 
sumus. 

d.  24,  23  Oct.  tumultus  militum  Flavianorum, 
d.  22,  21  Oct.  litterarum  inter  Primum  et  Caecinam 
consuetudo. 

d.  20  Oct.  pugna  Flavianorum  cum  hostium  stationibus, 
d.  19  Oct.  Primus  Veronam  venit, 
d.  17  Oct.  Primus  Patavio  profectus  est. 
d.  16,  15  Oct.  militibus  Patavi  ad  quietem  dati  sunt, 
d.  14  Oct.  cohortes  Vitellianorum  ad  Forum  Alieni  op- 
pressae sunt. 

d.  13  Oct.  Ateste  Primus  certior  factus  est,  cohortes 
hostium  ad  Forum  Alieni  castra  posuisse. 

d.  12  Oct.  Primus  Altino  Patavium  castra  movit, 
d.  12  vel  11  Oct.  classis  Basso  duce  in  partes  Vespasiani 
transiit. 

d.  10  vel  9 Oct.  Caecina  et  Bassus  Patavium  con- 
venerunt. 

Intellegis  igitur,  inter  defectionem  classis  et  Caecinae 
proditionem  duodecim  veltredecim  dies  intercedere,  quod  qui- 
cunque res  gestas  Vitellii  usque  ad  hunc  diem  diligentissime 
persecuti  sunt,  ut  opinor,  non  coniecerint. 

Atque  Tacitus  ipse  id  quod  ostendi  refellere  videtur. 
Legimus  enim  (h.  III,  13):  At  Caecina  defectione  classis  vul- 
gata primores  centurionum  et  paucos  militum,  ceteris  per 
militiae  munia  dispersis,  secretum  castrorum  adfectans  in 
principia  vocat  etc.  Praeterea  est  apud  Tacitum  III,  36: 
Atque  illum  (Vitellium)  in  nemore  Aricino  desidem  et  ma- 
centem proditio  Lucilii  Bassi  ac  defectio  classis  Ravennatis 
perculit,  nec  multo  post  de  Caecina  adfertur  mixtus  gaudio 
dolor,  et  descivisse  et  ab  exercitu  vinctum. 


‘)  Tac.  hist.  III,  10  — 15. 

Quibus  locis  facile  aliquis  adduci  potest,  ut  proditionem 
Caecinae  paucis  diebus  post  defectionem  classis  fuisse  credat. 

Sed  ad  id  refutandum  idem  Tacitus  mihi  adest.  Valens 
enim  paucis  diebus  post  Caecinam  ad  bellum  profectus  erat 
et  segniter  incedebat  (Tac.  h.  III,  36  — 40).  In  itinere  nun- 
tium accepit  classem  defecisse.  Quo  loco  de  classis  defectione 
doctus  sit  Valens,  nescimus  ; colligi  autem  potest  ex  Tacito 
III,  40,  41  Valentem  tum  aut  iam  montes  Apenninos  trans- 
gressum aut  transgressurum  esse. 

Defectione  audita  Valens  iu  contrarias  sententias 
distrahitur  et  quid  faciat  diu  incertus  est  (III,  49);  deinde 
litteras  ad  Vitellium  mittit  et  auxilium  petit.  Cum  autem 
tres  cohortes  et  ala  Britannica  venissent,  his  copiis  effici 
nihil  posse  apparuit.  Quo  tempore  Valentem  de  Caecinae 
proditione  nondum  certiorem  factum  esse  videtur  mihi  verisi- 
millimum  esse.  *) 

Quot  autem  dies,  ut  Valens  de  classis  defectione  doce- 
retur, deinde  „inutili  cunctatione  agendi  tempora  consultando“ 
(Tac.  III,  40)  consumeret,  tum  litteras  Romam  mitteret,  deni- 
que ut  cohortes,  quibus  via  longa  conficienda  erat,  advenirent, 
necessarii  fuerint  mihi  perpendenti  nemo  non  concedet,  his 
rebus  minimum  decem  dies  expletos  esse. 

Qua  ratione,  quod  supra  demonstravi  duodecim  vel  tre- 
dicim  dies  interfuisse  inter  defectionem  classis  et  Caecinae 
proditionem,  confirmatur. 

Sed  redeamus  ad  diem  10  vel  9 Oct.,  quo  Caecinam  et 
Bassum  Patavium  convenisse  statuimus.  Eodem  autem  die 
legiones  Vitellianas  ad  Hostiliam  iam  castra  posuisse  nemo 
negabit,  praesertim  cum  ostendere  studuerim  cohortes  Vitelli- 
anas iam  die  13  Oct.  ad  Forum  Alieni  consedisse,  quas  illuc 
non  prius  missas  esse  quam  legiones  Hostiliam  advenissent, 
apertum  est. 

Quoniam  quo  fere  die  Vitelliani  Hostiliam  pervenerint, 
scimus,  nunc  et  redeamus  ad  eum  diem,  qui  Vitellii  natalis 

*)  Contendo  enim,  si  Valens  iam  audivisset  Caecinam  vinctum  et 
legiones  Vitellianas  Cremonam  profectas  esse,  futurum  non  fuisse,  ut  co- 
hortes Ariminum  praetermitteret  (Tac.  III,  41). 

falso  nominatur,  et  quo  die  Caecina  Roma  profectus  sit,  com- 
putemus. 

Diebus  24/25  Sept. ')  ,, natalem  Vitellii  diem  Caecina  ac 
Valens  editis  tota  urbe  vicatim  gladiatoribus  celebravere  in- 
genti paratu  et  ante  illum  diem  insolito^  (Tac.  II,  95).  Ex 
quo  colligo  Vitellium  tum  necdum  accepisse  nuntium,  legiones 
Moesicas  in  Vespasiani  verba  iurasse.  Cum  autem  paulo  post 
legionem  tertiam  defecisse  et  hostes  in  Italiam  profectos  esse 
nuntiatum  esset  , a Vitellio  et  bellum  comparatum  et  missus 
est  in  hostes  Caecina  (Tac.  II,  96 — 100). 

Itaque  in  errore  non  versari  mihi  videor,  cum  contendam 
fleri  non  potuisse  ut  Caecina  ante  Kalendas  Octobres  Roma 
proficisceretur.*  2)  ^ 

Hic  contradixeris  quispiam ! Sed  iam  adest  alterum  ar- 
gumentum ad  sententiam  quam  protuli  confirmandam. 

Tacitus  enim  tum,  cum  Caecina  Roma  discessit,  Valen- 
tem e gravi  corporis  morbo  primum  assurrexisse  tradidit  (II, 
99).  Neque  vero  d.  24/25  Sept.  morbo  affectus  erat  Valens, 
qui  quidem  cum  Caecina  natalem  imperatoris  diem  ageret. 
Atque  etiam  Valentem  in  morbum  propterea  incidisse,  quod 
natali  Vitellii  die  in  luxuriam  intemperantiamque  effunderetur, 
veri  simile  est.  Quattuor  autem  vel  quinque  dies,  ut  quis  e 
gravi  corporis  morbo  ita  recreetur,  ut  ad  surgat,  necessarios 
esse  mihi  perspicuum  esse  videtur.  Caecinam  igitur  non  ante 
Kalendas  Octobres  Roma  profectum  esse  ex  hoc  quoque  in- 
tellegi maxime  potest. 

Quoniam  iam  die  10  vel  11  Oct.  Vitellianos  ad  Hosti- 
liam castra  posuisse  supra  demonstravimus,  existimemus  ne- 
cesse  est  — si  diem  24  Sept.  Vitellii  natalem  habemus  — 


!)  Vitellii  natalem  per  dies  duos  actum  esse  Cassius  Dio  65,  4,  3 
docet:  neu  zd  ysvs&Xicc  avzov  sni  dvo  rjfiSQOcg  £coQzd£szo  n.  z.  X. 

2)  Beckurts  eandem  sententiam  profert.  Dicit  enim  1.  1.  pg.  63  adn.  7. 
Der  Auszug  des  Caecina  erfolgte  wohl  Anfang  October.  Dazu  passt  das 
Datum  der  Schlacht.  Auch  wird  kurz  vor  dem  Auszuge  2,  95  die  Ge- 
burtstagsfeier  des  Vitellius,  die  nach  Sueton  am  24.  Sept.  stattgefunden  \ 
haben  muss*  erwahnt. 

exercitum  — circiter  quinquaginta  milia  militum  — l) 
iter  trecentorum  fere  milium  passuum  — tantum  abest  Roma 
ab  Hostilia  intra  decem  vel  undecim  dies  fecisse. 

Huc  accedit  quod  apud  Tacitum  legimns  (II,  99)  corpora 
animosque  Vitellianorum  effeminatos  et  enervatos  et  impa- 
tientes fuisse  „solis  pulveris  tempestatum.^ 

Tales  autem  milites  tam  longam  viam  intra  decem  vel 
undecim  dies  conficere  non  posse  constat. 

Has  habui  causas  quibus  satis  luculenter  demonstrari 
putarem  Vitellium  non  die  24  Sept.,  sed  die  7 Sept.  na- 
tum esse. 

Atque  Tacitum  ipsum  diem  7 Sept.  Vitellii  natalem 
habuisse  mihi  videor.  Legimus  enim  II,  95,  natalem  Vitellii 
diem  celebratam,  inferias  Neroni  a Vitellio  factas,  victimas 
publice  caesas  crematasque  esse. 

Pergit  tum  his  verbis:  nondum  quartus  a victoria  (apud 
Betriacum)  mensis,  et  libertus  Vitellii  Asiaticus  Polyclitos 
Patrobios  et  vetera  odiorum  nomina  aequabat. 

In  aperto  est,  hoc  capite  contineri  duas  temporis  de- 
scriptiones, quibus  idem  fere  tempus  significari  optimo  iure 
conici  potest. 

Hoc  autem  certum  est,  verbis  „nondum  quartus  a vic- 
toria mensis“  significari  non  potuisse  id  tempus , quod  multo 
ante  diem  Vitellii  natalem  erat.  Quartus  autem  mensis  a 
victoria  est  mensis  Augustus,  non  September.  Qua  de  causa 
coniecturam  facio  et  loco  „quartus“  „quintus“  lego. 

Quo  concesso  omnes  difficultates  sublatae  sunt.  Nam 
cum  notum  sit,  pugnam  apud  Betriacum  die  15  April2)  com- 
missam esse,  nondum  quintus  mensis  ab  hoc  die  nihil  aliud 
significat  nisi  nonnullis  diebus  ante  diem  15  Sept.  Ex  quo 
aliqua  probabilitate  concludi  potest  Tacitum  quoque  die  7 Sept. 
Vitellium  esse  natum  putasse. 


’)  cf.  Tac.  Ii;  100. 

2)  cf.  pg.  4. 


Appendix. 


Quae  ratio  intercedat  inter  Tacitum-  et  Plutarchum. 

Quamquam  iam  tricesimum  tertium  annum  multi  et  ii 
docti,  utrum  Plutarchus  in  vitis  Galbae  et  Othonis  Taciti 
libros  historiarum  exscripserit  an  uterque  adhibuerit  communem 
fontem,  inquirere  student,  tamen  ad  hoc  tempus  consensio  non 
exstat. 

Atque  Hirzel x)  primus  quaestionem  de  hac  re  diligenter 
et  subtiliter  habuit  contenditque  Tacitum  et  Plutarchum  eo- 
dem fonte  usos  esse. 

Quam  sententiam  deinde  Peter* 2 *)  et  Mommsen8)  et  Nis- 
sen 4)  non  modo  probaverunt,  sed  etiam  novis  argumentis  con- 
firmaverunt. 

Mommsen 5)  etiam  et  Hirschfeld, 6)  quibus  Nissen  7)  quo- 
que assensus  est,  a Plutarcho  Galbae  et  Othonis  vitas  prius 
scriptas  esse  quam  a Tacito  historiarum  libros  statuerunt. 

At  eodem  fere  tempore  quo  Mommsen  commentationem 
suam  scripsit,  Octavius  Clason8)  Plutarchum  Tacitum  secutum 
esse  demonstrare  studuit.  Ex  quo  tempore  numerus  eorum, 
qui  Plutarchum  ex  Taciti  hausisse  putant,  augeri  videtur. 


*)  Hirzel,  comparatio  eorum  quae  de  imperatoribus  Galba  et  Othone 
relata  legimus  apud  Tacitum,  Plutarchum,  Suetonium,  Dionem  Cassium 
instituta  cum  ad  illorum  scriptorum  indolem  tum  ad  fontium  ex  quibus 
hauserint  rationem  pernoscendam.  Stuttgart  1851,  Progr. 

2)  H.  Peter,  die  Quellen  Plutarchs  in  den  Biographien  der  Romer, 
Halle  1865,  pag.  28-44. 

B)  Mommsen,  Hermes  IV,  pag.  295,  825. 

4)  Nissen,  1.  1.  pag.  497  sq. 

5)  1.  1.  pag.  297  adn.  2. 

6)  Hirschfeld,  Romische  Verwaltungsgeschichte,  Bd.  I pag.  98  adn.  5. 

7)  1.  1.  cf.  pag.  502. 

8)  0.  Clason,  Plutarch  u.  Tacitus,  eine  Quellenuntersuchung.  Berlin  1870 

Nam  quamquam  Sickel J)  et  Beckurts*  2 3)  in  dissertationi- 
bus hanc  quaestionem  attigerunt  neque  quod  Clason  contendit, 
probaverunt,  tamen  Krauss s)  et  Lange, 4)  qui  postremi,  quod 
sciam,  hanc  rem  in  disceptationem  quaestionemque  vocaverunt, 
Clasonis  sententiam  animo  comprehensam  habent  et  confir- 
mare student. 

Qui  duo  viri  docti,  ut  hanc  rem  breviter  hoc  loco  attin- 
gam, faciunt. 

Lange  de  hac  re  multis  verbis  disseruit  et  quod  evitari 
non  potuit,  Plutarchum  scripsisse  post  Tacitum  ostendere 
studuit. 

Sed  hoc  ad  solvendam  quaestionem  nihil  valet.  Nam 
si  modo  Lange  Taciti  libros  prius  editos  esse  quam  vitas  Plu- 
tarchi  planum  fecit,  hac  re  non  efficitur,  Plutarchum  ex  Ta- 
citi libris  hausisse.  Maxime  autem  Langei,  ut  opinor,  inter- 
fuit sententias,  quas  viri  docti  de  communi  Taciti  et  Plutarchi 
fonte  protulerunt,  refellere. 

Sed  propius  accedam:  contendo  Tacitum  et  Plutarchum 
eodem  fonte  usos  esse  atque  hanc  sententiam  argumentis  ex 
iisdem  locis,  qui  Kraussio  et  Langeo  ita  esse  interpretandi 
videntur,  ut  contrarium  demonstretur,  petitis  confirmabo. 

Longum  autem  et  supervacaneum  est  omnes  locos,  quos 
Tacitus  et  Plutarchus  iisdem  fere  verbis  expressos  praebent, 
hic  proferre;  nam  mirum  esse  inter  Tacitum  et  Plutarchum 
consensum  omnes  viri  docti  consentiunt.  Itaque  hanc  quae- 
stionem comparandis  paucis  locis  ad  finem  perduci  posse  mihi 
videor. 

Lange5)  et  Krauss  ad  sententiam  suam  comprobandam 
conferunt  locum  Taciti  II,  37 : invenio  apud  quosdam  auctores 
etc.  cum  Plutarcheo  Oth.  c.  9.  stsqcov  de  >/r  axoveiv  x.  r.  A. 


*)  Sickel,  de  fontibus  a Cassio  Dione  in  conscribendis  rebus  inde  a 
Tiberio  usque  ad  mortem  Vitellii  gestis  adhibitis,  Gottingen  Dissert.  1876. 

2)  1.  1.  cf  pag.  2. 

3)  1.  1.  pag:  2 — 5. 

*)  Lange,  de  Tacito  Plutarchi  auctore.  Halle  Dissert.  1880. 

5)  1.  1.  pag.  5. 

Atque  Krauss1)  dicit,  si  verba  illa  Taciti  cum  Plutar- 
cheis  conferuntur,  ostendi  posse,  „Plutarchum  cum  illa  scriberet, 
neminem  nisi  Tacitum  secutum  esse.“ 

Plane  autem  ut  intellegatur,  quo  iure  sententia  nostra 
prolata  sit,  verba  Plutarchea  cum  Taciteis  hic  diligenter 
comparabo. 


Tac.  II,  37 

invenio  apud  quosdam  auc- 
tores 

pavore  belli  seu  fastidio  utrius- 
que  principis  . . . dubitasse 
exercitus, 

num  posito  certamine  vel 
ipsi  in  medium  consultarent, 
vel  senatui  permitterent  legere 
imperatorem, 

atque  eo  duces  Othonianos 
spatium  ac  moras  suasisse, 
praecipua  spe  Paulini . . . 

ego  ut  concesserim  apud 
paucos  tacito  voto  quietem 
pro  discordia,  bonum  et  inno- 
centem principem  pro  pessimis 
ac  flagitiosissimis  expetitum, 

ita  neque  Paulinum 

sperasse  ....  Sequntur  tres 
causae  ...  II,  38  ostenditur 
rebus  gestis  Romanorum,  cu- 
pidinem potentiae  hominibus 


Plut.  Oth.  c.  9. 

szsqcov  6s  rjv  axovsiv, 

OZl  ZOLg  GZQaZSVfiaGlV  <X(l- 
cpozsQOig  jtaQiGzavzo  dnitu.t  noX- 
Xtd . wg  sig  zavzo  GvvsXdslv. 
xal  fiaXiGza  [tlr  bfiOtpQOvrj  Gavzag 
SX  ZCOV  JiaQOVTCOV  rjysfiovLxmv 
l/.iolhu  ro  ccqigzov,  si  6s  tu), 
r rjv  Gvyx./jjTor  oi/ov  xaftioav- 
rsg  sspeZvai  zrjv  aiQSGiv  txshu/ 
zov  avzoxQazoQog. 

Hoc  apud  Plutarchum  fine 
capitis  ita  legimus:  zavz’  ovv 
vjcovoovgi  zovgzs  jisqI  rov 
KsXgov  aiod-avofisvov  g hfi^a- 
XsZv  diazQiftrjv  x.  r.  X. 

xal  ovx  ajtsixog  sGzi  fitjds- 
zsqov  zozs  zwv  JTQogayoQsv- 
ojisvwv  avzoxQazoQmv  svdoxt- 
j. lovvzog  kniJiiJtzsiv  zoiovzovg 
diaXoyiGfiovg  yvrjGioig  xal  L~n- 
novoig  xal  GaxpQOvovGi  zcdr 
GZQaztcozcov, 


')  1.  1.  pag.  3.  Comprobo  autem,  Kraussium  pag.  4 contra  Momm- 
senium  1.  1.  pag.  308  Plutarchi  verba  stsqcov  di  r/v  anovsiv  ita  interpre- 
tatum esse,  ut  non  ad  milites  Othonis,  sed  ad  auctores  pertineant. 

insitam  - esse,  cuius  rei  haec 
testimonia  afferuntur: 

1)  certamina  inter  patres 
plebemque ; 

2)  turbulenti  tribuni  consules 
praevalidi ; 

3)  mox  e plebe  infima  C. 
Marius  et  nobilium  saevissimus 
L.  Sulla  victam  armis  liber- 
tatem in  dominationem  verte- 
runt. post  quos  Cn.  Pompeius 
occultior,  non  melior,  et  num- 
quam  postea  nisi  de  principatu 
quaesitum. 

non  discessere  ab  armis  in 
Pharsalia  ac  Philippis  civium 
legiones,  nedum  Othonis  ac 
Vitellii  exercitus  sponte  posi- 
turos bellum  fuerint. 


cbg  'iyjhGTor  elt)  xal  bitrnv, 
a jtaXai  dia  'EvXXap  xal  Magiov , 
eha  Kaiaaga  xal  lloum]ior 
coxzeiqopzo  dgiovzeq  aXXr/Xov g 
xal  naOyppzEq  oi  JtoXlzai  zavza 
vvv  vjiofisvsiv  //  OvizsXXUp 
Xaifiagylaq  xal  oipoipXvyiag 
?]  zgviprjg  xal  axoXaoiaq  'Othovi 

zryp  >jy>jUoriai’  x.0QVYWa  nQ°' 
frsfievovq. 

Tavz’  ovv  vjiovoovOi  zovg 
zs  Jugi  zov  KeXgop  alod-apo- 
fispovg  Efi^aXslp  diazQifirjP, 
ilmCppzaq  apsv  fiaxW  xat 
7COP03P  y.gifhjutaDai  za  n gay- 
fiaza  x.  z.  X. 


Jam  vides  Plutarchum  nonnullis  locis  rem  uberius  tradi- 
disse; haec  quidem  in  promptu  fuerint.  Gravioris  autem 
momenti  est,  quod  Plutarchus  alio  loco  ac  Tacitus  cunctationem 
Othonis  ducum  rettulit.  Plutarchum  autem  Tacito  auctore 
usum  hanc  transmutationem  fecisse,  — quam  apud  Tacitum 
non  sine  causa  ortam  esse  postea  intellegemus  — , quis  est 
qui  credat?  Praeterea  si  Plutarchum  ex  Tacito  fluxisse  sta- 
tuimus, ulla  ratione  explicari  non  potest,  quam  ob  rem  Taciti 
verba  „ duces  Othonianos,  praecipua  spe  Paulini11  ab  Plutarcho 
in  „zovg  zs  jceqi  zop  KeXgop “ mutata  sint.  Neque  vero  hoc 
obliviscendum  est,  in  tota  fere  narratione  Taciti  Suetonium 
Paulinum,  in  Plutarchea  Marium  Celsum  principatum  obtinere 1). 


*)  Plut.  Oth.  c.  5 s^snsfjixps  Muqiov  te  KsXgov  nui  2ovr\T(6viov 
IJ civttvov  c.  7,  ot  ds  nsol  rov  KsXgov  nal  FLavUvov  C.  9.  zovg  te  usqI 
tqv  KsXgov ’ 

Restat  ut,  quod  Tacitus  et  Plutarchus  ex  exemplis,  quae 
uterque  a rebus  gestis  Marii  Sullae,  Pompei  Caesaris  petiverit, 
concludant,  id  nobiscum  reputandum  sit. 

Haec  est  Taciti  argumentatio : 

In  bellis  civilibus,  in  proeliis  apud  Pharsaliam  ac  Phi- 
lippos commissis,  quamquam  civium  legiones  arma  con- 
tulissent, tamen  ad  concordiam  res  numquam  adductas  esse. 
Itaque  inepti  stultique  esse  existimare,  Othonis  et  Vitellii 
exercitus  — respice  hoc  vocabulum,  quo  militibus,  quod  iis 
auxiliares  et  classici  mixti  erant,  contemptio  allata  est1)  — 
sponte  belli  finem  facturos  esse. 

Contra  Plutarchus  tantum  ab  ista  sententia  abest,  ut 
credat,  milites  Othonis  ac  Vitellii  tales  labores  et  calamitates, 
quales  olim  cives  propter  tantos  viros,  quanti  Sulla  Marius, 
Pompeius  Caesar  fuerant,  sustulissent,  nullo  modo  esse  sus- 
cepturos, ut  aut  Othoni  aut  Vitellio,  pessimis  et  flagitiosissimis 
hominibus,  imperium  traderent. 

Ex  quo  perspicuum  est,  exemplis  prolatis  demonstra- 
turum esse  Plutarchum,  milites  Othonis  ac  Vitellii  ad  socie- 
tatem et  pacem  inclinasse,  Tacitum  autem  contrarium. 

Iam  etiam  intellegitur,  quod  supra  leviter  tetigimus. 
Diximus,  Tacitum  priore  loco  quam  Plutarchum  cunctationem 
Othonis  ducum  rettulisse.  Sane  vides  Tacitum  hanc  rem 
propterea  alio  loco  commemorasse,  quod  eam  exemplis  a Sulla 
Mario,  Caesare  Pompeio  petitis,  quippe  quae  aliter  ac  Plu- 
tarchus interpretatus  esset,  innectere  non  potuit. 

His  expositis  quaerendum  est,  quam  ob  rem  Tacitus 
aliam  rationem  ac  Plutarchus  ex  iisdem  exemplis  concluserit. 

Tacitus  enim  verba  ab  „ita  neque  Paulinum“  (II,  37) 
usque  ad  „ temptamenta  civilium  bellorum”  (II,  38)  non  ex 
communi  fonte  hausisse,  sed  addidisse  ex  suo  ingenio  videtur. 

Cuius  cum  permultum  interesset  demonstrare,  quam 
inepta  esset  opinio,  Paulinum  sperasse  fore  ut  milites  inter 

*)  Eodem  modo  Ritter  1. 1.  pag.  135  civium  legiones:  cum  vi  additum 
est  civium,  quibus  opponuntur  exercitus  Othonis  ac  Vitellii  (die  Heerschaaren 
eines  Otho  und  Vitellius)  quippe  exercitus  ex  aligenis  magnam  partem 
collecti  sub  Vitellio  et  Othone  militabant. 

sese  in  gratiam  redirent  ac  novum  imperatorem  eligerent, 
primum  tres  causas  ex  Paulini  sententia  attulit,  tum 
ipse  (II,  38)  exemplis  ex  rebus  gestis  Romanorum  petitis 
hominibus  potentiae  cupidinem  esse  insitam  docuit. 

Cum  autem  Tacitus  nomina  quoque  Marii  Sullae,  Pompei 
Caesaris,  quae  in  fonte  scripta  invenit,  non  omissurus,  sed 
prolaturus  esset,  ex  his  exemplis  nihil  aluid  concludere  potuit, 
nisi  quod  cum  iis,  quae  antea  proposuerat,  congruit.  Itaque 
ei  colligendum  erat,  cogitatione  comprehendi  nullo  modo  posse, 
exercitus  Othonis  ac  Vitellii  arma  posituros  et  inter  se  recon- 
ciliaturos esse  „ corruptissimo  saeculo41,  cum  prioribus  tem- 
poribus ne  cives  quidem,  qui  arma  contulerant,  in  concordiam 
redissent. 

Sed  haec  hactenus. 

De  altero  toco,  quem  Lange  et  Krauss,  ut  ostendant 
Plutarchum  Tacitum  exscripsisse,  afferunt,  nunc  paucis 
disseram. 

Tacitus  II,  34  et  Plutarchus  Oth.  c.  10  narrant,  gladia- 
tores Othonis,  cum  Caecina  et  Valens  Padi  transitum  simu- 
lassent,  id  impedire  studuisse.  Praeterea  Tacitus  tradit  et 
Vitellianos  navium  pontem  fecisse  et  turrim  struxisse  in 
extrema  nave,  „ unde  tormentis  et  machinis  hostes  propul- 
sarentur44 , et  gladiatores  in  ripa  turrim  struxisse  et  faces 
saxaque  iaculasse. 

Plutarchus  neque  hoc  commemorat  et  a gladiatoribus 
naves  pice  et  sulphure  completas  ponti  immissas  esse  dicit. 

Verba  autem,  quae  sequuntur,  recte  intellegi  non  possunt1). 

Sed  quomodo  hoc  loco  demonstrari  possit,  Plutarchum 
Tacito  usum  esse  non  intellego.  Lange  credo  dicet,  Plutar- 
chum quod  de  navibus  pice  et  sulphure  completis  narraret, 
id  excogitasse,  ut  narrationem  exornaret  et  amplificaret. 

Neque  Kraussio2)  assentior,  qui  ut  Plutarchi  verba  ex- 
plicet, dicat  Plutarchum,  „quae  apud  Tacitum  de  trepidatione 
gladiatorum  navibus  transvectorum  narrata  sunt,  confudisse 
cum  gladiatorum  pontis  incendendi  conatibus.44 

*)  Krauss  1.  1.  pag.  13.  Lange  1.  1.  pag.  24. 

?)  Krauss  1,  1.  pag.  13. 

Nam  quod  apud  Tacitum  II,  35  legimus,  id  a Plutarcho 
c.  10  verbis : oi  6h  ]\nuaro'i  xolg  'Ofrcovog  [zovofia^oig  jcsqi 
vrjOlda  tov  jcorafiov  XQogfiitgavxeg  sxQaxrjOav  xcd  diecpdxiQav 
uvxtov  ovx  oXiyovg  breviter  narratum  est. 

De  altero  autem  certamine  gladiatorum  cum  Batavis 
commisso  (Tac.  h.  II,  43,  Plutarch.  Oth.  c.  12)  iam  supra 
demonstravi1)  Langeum,  cum  Plutarchum  excogitasse  illam 
pugnam  contenderet,  vehementer  errasse. 

Alios  locos  ex  quibus  intellegi  potest,  Plutarchum  non 
Tacito  usum  esse,  sed  utrumque  communem  fontem  adhibuisse, 
pag.  9 et  14  attuli. 

Haec  satis  esse  mihi  videntur  ad  eam  quam  supra  protuli 
sententiam  comprobandam. 


])  cf.  pag.  5. 


